31. júl 2025

V centre pozornosti udržateľnosť, recyklácia a regulačná bezpečnosť

Spoločnosť Henkel na veľtrhu obalového priemyslu FACHPACK 2025 predstaví lepiace riešenia budúcnosti

Düsseldorf – Nemecký Norimberg v dňoch 23. až 25 septembra znovu privíta predstaviteľov obalového priemyslu na veľtrhu FACHPACK, ktorého aktuálny ročník sa bude niesť v duchu hlavnej témy „Transformácia obalového priemyslu“. S cieľom spoločne formovať budúcnosť odvetvia sa tohtoročný veľtrh opäť zameria na otázky trvalej udržateľnosti, obehového hospodárstva a na aktuálny vývoj regulačného prostredia. Obchodná divízia spoločnosti Henkel Adhesive Technologies sa bude prezentovať v stánku 153 v hale 1, kde predstaví svoje materiálovo efektívne a úsporné riešenia v oblasti spájacích a lepiacich materiálov určených pre finálne obaly a optimalizáciu obalov na báze vlákien pre obehové hospodárstvo, ktoré zodpovedajú aktuálnym trendom v odvetví.

Jedným z vrcholov v segmente tavných lepidiel bude predstavenie produktovej inovácie, ktorej uvedenie na trh je plánované na september. Pri nezmenenom chemickom zložení a zachovaní lepiaceho výkonu sa tento produkt, ktorý je súčasťou existujúceho portfólia spoločnosti, môže pochváliť výrazne nižšou uhlíkovou stopou. Tým významne prispieva k zlepšeniu klimatických výsledkov a podporuje spoločnosť pri napĺňaní jej cieľov v oblasti udržateľnosti.

Okrem ambicióznych cieľov, ktoré si odvetvie kladie, sa sprísňujú aj regulačné požiadavky na výrobcov obalov. Spoločnosť Henkel bude preto počas veľtrhu FACHPACK klásť silný dôraz na diskusiu týkajúcu sa európskeho nariadenia o obaloch a odpade z obalov. Napriek tomu, že mnohé podrobnosti nariadenia nebudú sfinalizované skôr než v roku 2027, na implementáciu požiadaviek na úrovni strojového vybavenie neostáva veľa času. Spoločnosti, ktoré čakajú, kým bude známe jeho konečné záväzné znenie novej legislatívy, riskujú oneskorenie v investíciách aj v prístupe na trh. Spoločnosť Henkel preto podporuje svojich zákazníkov prostredníctvom holistického prístupu – od výberu lepiacich materiálov cez substráty a strojové technológie až po ich integráciu do existujúcich procesov.

Nariadenie o obaloch a odpade z nich sa zameriava na recyklovateľnosť obalov vyrobených z vlákien. Aby výrobcom obalov pomohla pri vývoji udržateľných obalových riešení, spoločnosť Henkel vytvorila modulárne testovacie prostredie pod názvom „Packaging RecycLab“, v ktorom si môžu otestovať kompatibilitu svojich nových obalových konceptov s recyklačnými požiadavkami v reálnych podmienkach. Vďaka tomu môžu svoje obalové riešenia od začiatku vyvíjať tak, aby boli v súlade s budúcimi legislatívnymi požiadavkami.

*„Našim cieľom je aktívne formovať transformáciu obalového priemyslu pomocou našich odborných znalostí, skúseností a inovatívnosti, aby sme našim zákazníkom pomohli zvládnuť výzvy, ktoré na nich čakajú,“* hovorí Felicia Forster, manažérka trhovej stratégie pre obaly a označovanie v spoločnosti Henkel pre región EIMEA. *„Už to nie je len o výbere správneho lepidla – čo rozhoduje, je komplexný prístup k obalom, výrobným procesom, strojovému vybaveniu a udržateľnosti.“*

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi, tmelmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2024 vykázala spoločnosť Henkel obrat vo výške viac než 21,6 mld. eur a upravený prevádzkový zisk približne vo výške 3,1 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva približne 47 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

HENKEL SLOVENSKO spol. s r. o.pôsobí na slovenskom trhu od roku 1991 a zastrešuje obe obchodné divízie spoločnosti – Henkel Consumer Brands a Henkel Adhesive Technologies. Významnou súčasťou je aj GBS+ Bratislava – najväčšia expertná pobočka skupiny Henkel na svete. Od svojho založenia v roku 2006 poskytuje služby naprieč Európou a ďalšími regiónmi vo viac ako 30 jazykoch a zamestnáva vyše 1 600 odborníkov. Spolu s lokálnym obchodným zastúpením, ktoré ponúka viac než 50 značiek, má Henkel na Slovensku viac ako 1 900 zamestnancov. Spoločnosť je osem rokov po sebe ocenená titulom Najzamestnávateľ v kategórii Centrá zdieľaných služieb. Taktiež získala množstvo uznaní za svoj prístup k diverzite, rovnosti a inklúzii, udržateľnosti, starostlivosti o zdravie zamestnancov a inovatívnej komunikácii. Viac informácií nájdete na stránke [www.henkel.sk](http://www.henkel.sk).

Kontakt

Zuzana Kaňuchová

Riaditeľka korporátnej komunikácie CEE

Telefón: +421 917 160 597

E-mail: [zuzana.kanuchova@henkel.com](mailto:zuzana.kanuchova@henkel.com)